**POSTUP PRE AKTIVÁCIU ZĽAVY V DOPRAVE NA PREUKAZE ŠTUDENTA**

**1. PRIHLÁS SA NA** [**WWW.UBIAN.SK**](https://www.ubian.sk/login) **ALEBO V APLIKÁCII UBIAN**

1. Prihlás sa (ak nie si zaregistrovaný, zaregistruj sa) na [**www.ubian.sk**](https://www.ubian.sk/login) **alebo si stiahni aplikáciu Ubian.**
	1. V  aplikácii Ubian si po prihlásení pridaj Preukaz študenta do svojho účtu cez obrazovku Môj Ubian / Preukaz študenta.
	2. Na [www.ubian.sk](https://www.ubian.sk/login) si pridaj svoj Preukaz študenta cez Nová karta / Mám dopravnú kartu.
2. Po prihlásení ti zobrazíme informácie o tvojom Preukaze študenta:
* Dátum platnosti študentskej aplikácie – informáciu poslala tvoja škola v rámci zápisu do ďalšieho akademického roka. Informácia sa do systému môže dostať s určitým oneskorením po tvojom zápise, na niektorej škole to môže trvať aj 24 hodín.
* Vo všeobecnosti platí, že preukaz študenta platí do 30.9. príslušného akademického roka. Študenti posledného ročníka majú platnosť do 30.6. príslušného akademického roka.
* Text NEAKTÍVNA v stave Preukazu študenta znamená, že uvedená platnosť ešte nie je zapísaná v čipe tvojho preukazu. Do čipu sa zapíše po priložení Preukazu študenta k UNITerminálu. Ak už tento údaj na kartu zapísaný je, zobrazí sa text AKTÍVNA.
* Dátum platnosti zľavy pre autobusovú dopravu a pre železničnú dopravu.

**2. UHRAĎ POPLATOK PRE AKTIVÁCIU ZĽAVY V DOPRAVE NA PREUKAZE ŠTUDENTA**

1. Systém vyhodnotí, či máš nárok na zľavu v doprave na ďalší školský rok. Ak áno, ponúkne ti možnosť zaplatiť poplatok za **predĺženie zľavy v doprave na Preukaze študenta vo výške 3 eur.**
2. Poplatok uhradíš platbou bankovou kartou bezpečne na platobnej bráne (niektoré školy majú povolené SMS platby).
3. Po spracovaní platby sa v stave Preukazu študenta zobrazí informácia, **že poplatok na zľavu v doprave na Preukaze študenta je ZAPLATENÝ, ale zatiaľ  platnosť zľavy v doprave je NEAKTÍVNA**(nezapísaná na kartu).
4. **Dátumy platnosti na zľavu v doprave** – zobrazí sa dátum, do ktorého máš zaplatenú zľavu na dopravu na tvojom Preukaze študenta. Platnosť zľavy vo vlakoch a v autobusoch sa môže líšiť vzhľadom na rôzne pravidlá na použitie zľavy u týchto dopravcov.

**3. PRILOŽ KARTU K UNITERMINÁLU**

1. **Pre zápis údajov do čipu karty prilož svoj Preukaz študenta na Univerzitný terminál**v škole alebo v [**sieti verejných UNITerminálov**](https://www.preukazstudenta.sk/). Do čipu sa zapíše dátum platnosti študentskej aplikácie ako aj dátum platnosti zľavy na dopravu.
2. Po prihlásení na portál [**www.ubian.sk**](https://www.ubian.sk/login) alebo do aplikácie Ubian budú v informáciách o Preukaze študenta zobrazené dátumy platnosti zľavy v doprave pre ďalší akademický rok ako **AKTÍVNE**.